text: «Парафіябус» распачаў сваю працу ў першы дзень навэнны перад урачыстасцю Усіх Святых і адразу ж гэтай магчымасцю скарысталася 20 чалавек. З кожным днём колькасць пасажыраў павялічваецца. Яны садзяцца ў аўтобус на шасці спецыяльна адведзеных і выразна пазначаных прыпынках. На іх, нават ёсць расклад язды.
  У адзін бок аўтобус пераадольвае больш за 30 км. Столькі ж назад, таму што пасля малітвы адвозіць вернікаў дадому.
  Аўтобусам карыстаюцца не толькі пажылыя і хворыя людзі, але і дзеці, якіх без «Парафіябуса» мусілі везці самі бацькі, якім часта гэта зрабіць не дазваляюць пэўныя абавязкі.
  Праезд зʼяўляецца бясплатным, і ўся ініцыятыва, фінансуецца са сродкаў парафіі. Добраахвотнікі могуць, аднак, пакінуць ахвяру.